Die hoogbegaafde en talentvolle leerder – Begaafde Kind Suid-Afrika
Gepubliseer op die 9de Maart by: deur Christa van Rooyen.
Christa van staden het my 'n geruime tyd gelede gevra om iets te skryf oor die begaafde leerder. Ek skryf graag daaroor gesien vanaf my oogpunt en ek glo en mag dalk gestenig word uit verskeie oorde. Ek het 34 jaar Onderwys ervaring en twee jaar daarvan is in twee Britse Hoërskole waar ek 'Computing' onderrig het. [Lees laer af oor die Britse stelsel rakende die Begaafde en Talentvolle kind]. Ek het veertien jaar Onderwys ervaring in Suid-Afrika waarvan 9 jaar daarvan in Junior Primêr is and spesifiek met graad 3 en die res Gr4-Gr7. Die res van die 34 jaar is in laerskole in die UK, waarvan 10 by die laerskool is waar ek op die oomblik 10 jariges onderrig. Ek het ervaring in die onderrig van 7-11 jariges in die Britse stelsel, maar meestel in die groepe 9-10 wat Jaar 4 en Jaar 5 is – soortgelyk aan Graad 4 en Graad 5 in Suid-Afrika.
Kinders moet gedurig gemotiveer word en die Onderwyser moet die kind laat voel dat hy sukses kan behaal en ook help om suksesvol te wees met take en sodanig die vertrouensverhouding daar stel vir hierdie kind om meer te wil waagen risikos te neem. Dit sal aanlyding gee tot die bou van 'n selfbeeld, selfbeeld verbeter en vertroue in homself/haarself in te boesem. Sodra die kind voel dat sy Onderwyser in hom/haar glo, sal/behoort vordering plaasvind. Ek kan meer uitbrei op Landman se leer-ken-word essensies maar glo nie dit gaan hier nodig wees nie. My punt is: Ek het dit oor en oor gesien – dat elke kind 'n gawe of 'n talent het. Die Onderwyser het daardie verantwoodelikheid om dit in die kind raak te sien en te ontwikkel. Dit is so dat baie kinders minder talente het as ander, dit is hoe ons geskape is, ons kan niks verander nie, maar as jy die kind inspireer en aanmoedig en die geleenthede skep, sal kinders agterkom hoeveel meer hulle kan doen en wil doen.
In die video kan jy sien hoe die een meisie, wat ooglopend 'n goeie presteerder is, haar maat help met haar huiswerk (deur dit vir haar te doen) en antwoorde verskaf en in 'n atletiekbyeenkoms haar selfs laat wen – en dit ter wille van 'n vriendskap wat sy nie wil verloor nie.
Gepubliseer deur Nikita
Primary School Teacher - been teaching for 34 years of which two years in a Secondary School setting.	Beskou all artikels deur Nikita